**AJOKSEN MÖKIT** meren rannalla Ajoksen kalasataman vieressä. Kalasatamantie 3

Ajoksen mökkialue uimarantoineen ja saunoineen on yleensä jäsenille perheineen vapaasti käytössä. Poikkeustapauksissa mökkialuetta vuokrataan myös yksityis-

käyttöön.

**Voimassa olevat hinnat:**

Majoitusmökit 20 €/vrk, 120 €/viikko

Päärakennus ryhmille päiväkäyttöön 100 €/vrk

Päärakennus majoitusmökkeineen 160 €/vrk

**Avaimet:**

Avaimet mökkeihin noudetaan ja palautetaan R-kioski Kemi, Kauppakatu 18.

Avoinna Ma-Pe 8.30-20, La-Su 10-20

Vuokraajan on esitettävä kuitti maksusta ja voimassa oleva JHL:n jäsenkortti avaimia haettaessa. Ilman vaadittavia asiakirjoja ei avaimia luovuteta.

**Päärakennuksessa** ovat yhteiset tilat: keittiö, tupa, sähkösauna, puulämmitteinen takka, suihku ja WC-tila sekä terassi.

**Puulämmitteinen sauna** pihalla – polttopuut viereisessä liiterissä.

**Grillikatoksessa** puugrilli ja savustusuuni.

**Venettä ja polkuvenettä** säilytetään lukitttuna saunan takana rannassa.

**Sähkösaunaa** saa lämmittää vain saunomista varten – ei pitkiä aikoja pelkästään uimareiden lämmittelyyn.

**Lämmitys:** *Päärakennuksen* peruslämpö pidetään 10 asteessa. Lämpöä säädetään keittiön oven viereisestä säätimestä. *Majoitusmökeistä* on lämmitys katkaistava käytön jälkeen.

**Veneet** on palautettava käytön jälkeen niille varatuille paikoilleen. Lapset saavat käyttää veneitä

vain aikuisten valvonnassa.

**Vesijohto** on liitetty kaupungin vesijohtoverkostoon, joten päärakennuksen sekä majoitusmökkien

vesi on juomakelpoista.

**Majoitusmökit** (3 kpl) ovat vuokrattavissa jäsenperheiden käyttöön. Mökit sijaitsevat alueen itä-

rannalla ja ovat tarkoitettu kesäkäyttöön, joskin niissä on koleiden säiden varalle sähkölämmitys.

Mökkien varustukseen kuuluu Minikeittiö (jääkaappi, sähkölevyt, tiskipöytä ja kylmävesihana),

keittiö- ja ruokailuastiat. Mökit on mitoitettu pienen perheen yöpymiseen (2 – 4 henkilöä). Makuupaikkoina on levitettävä laverisänky ja parvi ohuine superlon patjoineen. Peitot, tyynyt ja liinavaatteet eivät kuulu varustukseen.

**Lemmikit** on sallittu mökissä numero 1.

**Tupakointi** on kaikissa sisätiloissa kielletty.

**Siivous:** Päiväkäytön/majoittumisen lopuksi siivoa mökki, yleiset tilat ja pihapiiri seuraavaa tulijaa varten. Tyhjennä jääkaappi ja kuiva-ainekaapit tavaroistasi. Kesän sesonkiaikana jätä päärakennuksen jääkaappi päälle pienimmällä teholla. Majoitusmökkien jääkaapit sammutetaan. Roskille on jäteastia pihalla.

Yhdistyksen mökkialueella ei käy palkattua siivoojaa ja kaikki muukin kunnossapito

tehdään talkoovoimin, joten mökkialueen käyttäjillä on lupa tehdä myös suursiivousta ja muutakin

yleistä kunnossapitoa.

- Kun poistut alueelta, tarkista, että ikkunat ja ovet tulevat kiinni -